देश में राष्ट्रवादी शक्तियों की एकजुटता की जरूरत
देशभर में राष्ट्रवादी विचारों को जागृत कर हिन्दु संगठनों व हिन्दुओं को संगठित होने की आवश्यकता है, ताकि केरल जैसे वामपंथी विचारधारा बाहुल राज्य में हिन्दु विचारधारा वालों की हत्या न हो। अब तक जो हत्याएं हुई उनके लिए दोषी अतिवादी ताकतों को कड़ी से कड़ी सजा दिलाने व केरल की सरकार को बर्खास्त कर राष्ट्रपति शासन लगाने का समय आ गया है ताकि वामपंथी विचारधारा समूल नष्ट हो सके।
उक्त बातें जय स्तंभ चौक में आयोजित आक्रोश सभा में आरएसएस के प्रांतीय कार्यवाहक चंद्रशेखर वर्मा ने कही। राष्ट्रीय सुरक्षा मंच के बैनर तले हुए आक्रोश सभा व प्रदर्शन में सामाजिक रूप से संगठित होकर माक्रस व माओवादी ताकतों को मिटाने की बात कही गई।
केरल में हिंदुओं की हुई हत्या के विरोध में आयोजित सभा में प्रदेश भाजपा महामंत्री संतोष पाण्डे ने कहा कि पूरे भारत में तो मानसून केरल से आता है किंतु आज वह धधक रहा है। वहां हिन्दुओं की बर्बरतापूर्ण हत्याएं जारी है, जिसके विरोध में हम सबको एकजुट होना है और वामपंथी विचारधारा को उखाड़ फेंकना है। आरएसएस के दुर्ग प्रमुख प्रेमप्रकाश अग्रवाल ने कहा कि केरल में एक अलोकतांत्रिक व दिशाहीन विजयन की सरकार बैठी है जो नहीं चाहती कि हिन्दुत्व विचारधारा वाली सरकार बनें। वरिष्ठ नेता खूबचंद पारख ने अतिवादी, अलगाववादी,माओवादी ताकतों का सफाया जरुरी है।
धरना देने के बाद राष्ट्रपति के नाम से सौंपा ज्ञापन
आक्रोश सभा के बाद मंच के सदस्यों ने जिला कार्यालय पहुंचकर राष्ट्रपति व प्रधानमंत्री के नाम ज्ञापन सौंपा। जिसमें उन्होंने केरल में हिंदुओं पर हो रहे अत्याचार के खिलाफ कड़ी कार्रवाई की मांग की है। इस दौरान वरिष्ठ भाजपा नेता लीलाराम भोजवानी, जिलाध्यक्ष संतोष अग्रवाल, विहिप के मधुसूदन शुक्ला, प्रकाश सांखला, चंद्रेश श्रीवास, देवेश देवांगन, मजदूरी संघ के उपाध्यक्ष जेएन श्रीवास्तव, एनके ठाकुर सहित बड़ी संख्या में कार्यकर्ता मौजूद थे।
राजनांदगांव. जयस्तंभ चौक में आयोजित की गई आक्रोश सभा।
hin_Deva hin_Deva hin_Deva hin_Deva hin_Deva hin_Deva hin_Deva